open-index/open-wikipedia-markdown huggingface dataset:
Nostettu nyrkki

**Nostettu nyrkki** (tai **pystyyn nostettu nyrkki**; ) on solidaarisuuden ja tukemisen symboli. Sitä käytetään myös tervehdyksenä ilmaisemaan yhtenäisyyttä, voimaa, uhmaa tai vastustusta. Tervehdyksen juuret juontavat antiikin Assyriaan symbolina väkivallan vastustukselle.

## Historia
Nostettua nyrkkiä käytettiin ammattiyhdistysliike Industrial Workers of the Worldin logona vuonna 1917. Taller de Gráfica Popular -kirjapaino popularisoi graafista symbolia Meksikossa vuonna 1948. Symbolia on käytetty ja sisällytetty ympäri maailmaa eri ryhmien toimesta, jotka kokevat, että heitä sorretaan.

Nostettua nyrkkiä käytetään visuaalisessa viestinnässä. Nostettuun nyrkkiin usein yhdistetään muita graafisia elementtejä, jotka välittävät monimerkityksellisiä liikkeitä ja vastavoimia. Riippuen yhdistetyistä elementeistä, eleiden ja vastavoimien sävy ja aikomus muuttuu. Esimerkiksi sirppi ja vasara yhdistettynä nostettuun nyrkkiin on osa kommunistista symboliikkaa, kun taas nostettu nyrkki yhdistettynä Venus-symboliin edustaa feminismiä tai yhdistettynä kirjaan edustaa kirjastonhoitajia.


Tiedosto:The hand that will rule the world.jpg|*[[Solidarity]]*-sarjakuva 1917
Tiedosto:Да здравствует пятая годовщина великой пролетарской революции (плакат).jpg|Lokakuun vallankumous 1922
Tiedosto:Civil Liberties in War Times by Max Lerner 1940.jpg|Kansalaisvapausjuliste 1940
Tiedosto:Womanpower logo.jpg|Feminismi
Tiedosto:LibrariansAgainstDRM.svg|Kirjastonhoitajat vastaan DRM
Tiedosto:Otpor-serbian.jpg|Otpor
Tiedosto:Flag of Kach and Kahane Chai.svg|Kakh
Tiedosto:Piotr Uklanski - Untitled (Fist).jpg|Piotr Uklański, Untitled (Fist) 2008


## Logo

Nostetun nyrkin logo voi edustaa esimerkiksi yhtenäisyyttä ja solidaarisuutta. Logoa käytetään yleensä sorrettujen tai alistettujen ihmisten toimesta.

Musta nyrkki (*Black Power fist*) yleensä liitetään mustaan nationalismiin ja joskus sosialismiin. Musta nyrkki liittyy Mustien panttereiden symboliikkaan 1960-luvulla. Musta nyrkki otettiin logona käyttöön myös soul-musiikin alakulttuurissa.

Valkoinen nyrkki (*White Power fist*) yleensä liitetään valkoiseen nationalismiin. Tosin Sosialistinen internationaali -järjestö ja jotkut sosialistiset ja sosiaalidemokraattiset puolueet käyttivät valkoista nyrkkiä, jossa nyrkki pitää punaista ruusua.

*Gonzon nyrkille* ominaista on meskaliinikaktusnapin pitäminen kahdella peukalolla ja neljällä sormella. Gonzon nyrkkiä käytettiin ensimmäisen kerran Hunter S. Thompsonin kampanjassa vuonna 1970. Siitä on tullut Thompsonin ja gonzojournalismin symboli kokonaisuudessaan.

## Tervehdys

Nostettu nyrkki tervehdyksenä muodostuu nostamalla toinen käsi ilmaan ja puristamalla käsi nyrkkiin. Tervehdyksen merkitys voi vaihdella. Nostettua nyrkkiä on käytetty laajasti populaarikulttuurissa. Sloganin ”Power to the People” (suom. ”Valta kansalle”) yhteydessä käytetään usein nostettua nyrkkiä.

## Lähteet

## Aiheesta muualla
Gero Zambuto

**Gero Zambuto** (14. huhtikuuta 1887 Grotte – 11. tammikuuta 1944 Bassano del Grappa) oli italialainen näyttelijä ja elokuvaohjaaja.

Zambuto opiskeli yliopistossa oikeustiedettä, mutta antautui sitten teatterinäyttelijän uralle. Hän työskenteli vuodesta 1913 lähtien elokuvanäyttelijänä ja -ohjaajana, mutta palasi teatteriin 1920-luvun alussa. Äänielokuvan tultua Zambuto näytteli jälleen muutamissa elokuvissa ja ohjasi muun muassa Totòn elokuvadebyytin *Fermo con le mani!* (1937). Hän teki huomattavan uran myös ääninäyttelijänä.

## Elokuvia
* *[[La moglie di Claudio]]*, 1918 (ohjaaja)

## Lähteet
Yuki Nakai

**Yuki Nakai** (, s. 18. elokuuta 1970 Hamamasun kylä, Hokkaidō) on japanilainen vapaaotteluvalmentaja ja entinen vapaaottelija. Hän otteli urallaan Shootossa ja Vale Tudossa 1990-luvulla. Nakai voitti Shooton välisarjan mestaruuden 1995 ja jatkoi myöhemmin kilpauraansa myös brasilialaisen jujutsun parissa. Vapaaottelu-uran jälkeen Nakai perusti 1997 vapaaotteluseura Paraestran, jossa hän on valmentanut useita japanilaisia vapaaottelijoita, kuten Shinya Aoki ja Satoru Kitaoka.

## Lähteet
Faustin-Archange Touadéra

**Faustin-Archange Touadéra** (s. 21. huhtikuuta 1957) on keskiafrikkalainen poliitikko. Hän toimi maansa pääministerinä 2008–2013. Vuonna 2016 hänet valittiin presidentiksi.

Pääministerikautensa alussa Touadéra johti rauhanneuvotteluja hallituksen, opposition ja kapinallisten välillä. Touadéran kausi päättyi viisi vuotta myöhemmin, kun levottomuudet leimahtivat uudelleen, muslimienemmistöiset seleka-joukot syrjäyttivät kristityn presidentti François Bozizén. Kolme vuotta maata johti väliaikaishallinto, vuonna 2016 järjestettiin presidentinvaalit, joissa Touadéra  profiloitui rauhantekijäksi ja voitti. 

Touadéra valittiin jatkokaudelle presidenttinä 2020 järjestetyssä äänestyksessä. Osa väestöstä ei voinut äänestää vaaleissa levottomuuksien vuoksi ja opposition edustajat vaativat vaalien mitätöimistä. Alun perin Touadéran ei olisi pitänyt voida asettua ehdolle kolmannelle kaudelle, mutta hän muutatutti vuonna 2023 perustuslakia niin, että kahden kauden rajoitus poistettiin ja toimikautta pidennettiin seitsemään vuoteen. Hän voitti 76 prosentin ääniosuudella joulukuussa 2025 järjestetyt presidentinvaalit, joita oppositio syytti peukaloiduiksi.

Touadéra on koulutukseltaan matematiikan tohtori.

## Lähteet

## Aiheesta muualla
* Central African Republic’s New President Touadera In Uphill Battle Against Warring Muslim, Christian Militias
Grönlannin parlamenttivaalit

**Grönlannin parlamenttivaalit** on neljän vuoden välein järjestettävä tapahtuma, jossa valitaan 31 edustajaa Grönlannin parlamenttiin. Kansanedustajat valitaan suorilla vaaleilla suhteellisella vaalitavalla. Jäsenten toimikausi on neljä vuotta, eikä toimikausille ole rajoituksia.

Grönlannissa on pidetty parlamenttivaaleja vuodesta 1979 lähtien, jolloin itsehallintolaki tuli voimaan. Aluksi Grönlanti jaettiin kahdeksaan vaalipiiriin. Vuonna 1998 ne kaikki yhdistettiin kuitenkin takaisin yhdeksi vaalipiiriksi, koska haluttiin ottaa huomioon Grönlannin edut kokonaisuutena alueellisten etujen sijaan.

2000-luvulla äänestysaktiivisuus on vaihdellut 55 ja 75 prosentin välillä.

## Lähteet
* http://pohjolanorden.vlu.fi/fi/tietoa_pohjoismaista/graonlanti/hallinto_politiikka_ja_talous/?id=253 
* http://old.nordvux.net/object/33572/gronlannissaparlamenttivaalit.htm
* http://www.reuters.com/article/us-greenland-primeminister-idUSKCN0HR02X20141002 ()

## Viitteet
Mark Patton

**Mark Patton** (s. 13. helmikuuta 1964 Kansas City) on yhdysvaltalainen näyttelijä.

## Ura
Patton kasvoi  ja opiskeli Missourissa, kunnes muutti New York Cityyn valmistelemaan näyttelijän uraansa. Vuonna 1982 hän näytteli teatteriesityksissä, jolloin hän jatkoi siitä näyttelemään elokuvissa ja televisiosarjoissa. Patton tuli tunnetuksi elokuvista *[[Painajainen Elm Streetillä 2 - Freddyn kosto]]* ja *[[Anna to the Infinite Power]]*. Tämän jälkeen hän on näytellyt kahdessa televisiosarjoissa, jotka ovat *[[General Hospital]]* ja *[[Hotel (televisiosarja)|Hotel]]*.

## Lähteet

## Aiheesta muualla
*
Sini Yasemin

**Sini Yasemin Eira** (s. 1990) on suomalainen laulaja-lauluntekijä. Hän on tullut tunnetuksi muun muassa vierailtuaan Raappanan keväällä 2016 julkaistulla ”Chilii”-singlellä.

## Ura
Sinin ensimmäinen single, ”Pukukoodi”, julkaistiin lokakuussa 2015. Huhtikuussa 2016 hän julkaisi toisen singlensä, ”Kavereita”. Keväällä 2016 hänen levytyssopimuksensa 325 Median kanssa kasvoi yhteistyösopimukseksi Universal Musicin kanssa.

Sini Yasemin vieraili Raappanan toukokuussa 2016 julkaistulla ”Chilii”-kappaleella. Kappale menestyi hyvin sijoittuen muun muassa singlelistan kuudenneksi. Single on saavuttanut tuplaplatinarajan.

Tammikuussa 2017 hän julkaisi kolmannen oman singlensä, ”Mun kaa”, joka sai ensisoittonsa YleX:n Uuden musiikin iltavuoro -ohjelmassa. Toukokuussa 2017 julkistettiin, että Sini Yasemin on yksi vuoden 2017 Kesäkumi-kappaleen esittäjistä. ”Tyynysotaa”-kappaleella oli mukana myös Vilma Alina, Nelli Matula ja Ida Paul. Kesäkumi-kappaleen jälkeen hän julkaisi viisi omaa singleä ennen hänen ensimmäistä albumiaan. Esikoisalbumi *[[Nimeä mut uudestaan]]* julkaistiin helmikuussa 2019.

Tammikuussa 2020 julkaistiin ”Mayday”-single, joka oli ensimmäinen single Sini Yaseminin toiselta albumilta. Albumilta julkaistiin vielä neljä muuta singleä, ennen kuin *[[Minäkuva (albumi)|Minäkuva]]*-albumi julkaistiin lokakuussa 2020.

Sini julkaisi kolmannen albumin *Viimeinen joka rikkoi mut* huhtikuussa 2024.

## Yksityiselämä
Sini Yasemin on kertonut Ylen Summerin *TBT*-sarjan suvaitsevaisuutta käsittelevässä jaksossa olevansa lesbo. Hänellä on turkkilainen isä ja suomalainen äiti. Hän seurusteli aikaisemmin jalkapalloilija Linda Sällströmin kanssa, mutta he erosivat vuonna 2021.

## Diskografia
### Albumit

### Singlet

### Musiikkivideot
* *Pukukoodi* (2015)
* *Kavereita* (2016, ohj. Jesse Joronen & Joonas Laaksoharju)
* *Mun kaa* (2017, ohj. Faruk Nazeri)
* *Lihasmuistissa* (2018, ohj. Jukka Moisio)

## Lähteet
Johann Friedrich Hartknoch

**Johann Friedrich Hartknoch** (latv. **Johans Frīdrihs Hartknohs**) (18. syyskuuta 1740 Gołdap, Itä-Preussi – 1. huhtikuuta 1789 Riika) oli latvialainen cembalisti ja kustantaja. Isältään musiikkikoulutuksen saanut Hartknoch toimi Königsbergissä kustannusalaan perehtyessään vuodesta 1761 nuoren Johann Friedrich Reichardtin opettajana. Kaksi vuotta myöhemmin hän perusti Mitauhun (nyk. Jelgava) kustannustalon, jolla oli haaraosasto Riiassa. Sittemmin Riian-osastosta tehtiin kustannustalon päätoimipaikka ja kustannettavaksi otettiin kirjallisuuden ohella musiikki. Johann Friedrich Hartknochin kuoleman jälkeen kustannustalon toimintaa jatkoi hänen samanniminen poikansa (1768–1819).

Hartknoch julkaisi muiden muassa seuraavien merkkihenkilöiden kirjallista tuotantoa: Johann Gottfried von Herder – joka oli Hartknochin läheinen ystävä –, Immanuel Kant, Nikolai Karamzin, vapaaherra Adolph Knigge, Mihail Lomonosov ja Venäjän keisarinna Katariina II. Musiikkikustantajana Hartknochin pääpaino suuntautui Mannheimin koulukuntaan sekä Johann Sebastian Bachin poikien Carl Philipp Emanuelin, Johann Christianin ja Johann Christoph Friedrichin ja näiden lähipiiriin kuuluneen Johann Gottfried Müthelin samoin kuin aiemman oppilaansa Reichardtin sävellystuotantoon. Vuosina 1767–1797 Hartknochin kustannustalo julkaisi musiikkia yhteensä 35 nimekettä, jotka kaikki kuitenkin painettiin Leipzigissa.

## Kirjallisuutta
* Ilona Breģe: "Die Rigaer Buchdruckereien im 17. und 18. Jahrhundert als Notenvorlage: Nach den Notenmaterialien der Bibliotheken in Riga". *Musikgeschichte zwischen Ost- und Westeuropa: Symphonik – Musiksammlungen: Tagungsbericht Chemnitz 1995*, herausgegeben von Helmut Loos (= *Deutsche Musik im Osten. Bd. 10*). Sankt Augustin: Academia, 1997. . Sivut 287–300
* Ulrich Leisinger: "Beziehungen des Rigaer Verlegers Johann Friedrich Hartknoch zur Musikerfamilie Bach: eine Dokumentation". *Carl Philipp Emanuel Bach, Musik zwischen West und Ost: Bericht über das internationale Symposium vom 12. bis 16. März 1998 in Frankfurt (Oder), Żagań und Zielona Góra. Teil 2: Die Verbreitung der Werke Carl Philipp Emanuel Bachs in Ostmitteleuropa im 18. und 19. Jahrhundert*, herausgegeben von Ulrich Leisinger und Hans-Günter Ottenberg im Auftrag der Konzerthalle "C. Ph. E. Bach" (= *Carl-Philipp-Emanuel-Bach-Konzepte. Sonderreihe. Bd. 3*). Frankfurt (Oder): Konzerthalle "Carl Philipp Emanuel Bach", 2002. . . Sivut 490–514
* Arthur Poelchau: *Der Verlag Johann Friedrich Hartknoch 1762–1804: Buchhändler und Verleger, Mitau 1762–1767, Riga 1767–1804: ein bibliographischer Versuch*. Riga: W. F. Häcker, 1918
* Rudolf Schmidt: *Deutsche Buchhändler, deutsche Buchdrucker: Beiträge zu einer Firmengeschichte des deutschen Buchgewerbes. Band 2: Ebbecke–Hartung*. Eberswalde: Schmidt, 1903

## Lähteet
Guasetisaali

**Guasetisaali** (C16H14O5) on orgaaninen yhdiste. Se on guajakolin ja asetyylisalisyylihapon esteri. Yhdistettä voidaan käyttää muun muassa limaa irrottavana ainesosana yskänlääkkeissä sekä tulehduskipulääkkeenä. Se on käytössä muun muassa Italiassa kivuliaiden hengitystieoireiden lievittämiseen.

Guasetisaali on aihiolääke, joka metaboloituu ihmiselimistössä asetyylisalisyylihapoksi ja guajakoliksi. Yhdistettä voidaan valmistaa käsittelemällä asetyylisalisyylihappoa tionyylikloridilla, jolloin muodostuu asetyylisalisyylikloridi. Tämä reagoi guajakolin natriumsuolan kanssa muodostaen guasetisaalia. Reaktiossa käytetään faasinsiirtokatalyyttejä tai karbonyylidi-imidatsolia.

## Lähteet

## Aiheesta muualla
*Kyoto Encyclopedia of Genes and Genomes (KEGG): Guacetisal 
* DrugBank: Guacetisal 
*ChemBlink: Guacetisal
Yöperhonen (vuoden 1916 elokuva)

**Yöperhonen** () on vuonna 1916 valmistunut italialainen mykkäelokuva. Henry Bataillen näytelmään perustuvan melodraaman on ohjannut Carmine Gallone. Sen pääosaa esittää elokuvadiiva Lyda Borelli.

## Juoni
Kaunis kuvanveistäjä Thea di Marlievo on rakastunut Filippoon, mutta juuri ennen häitä hän saa kuulla sairastavansa tuberkuloosia. Thea päättää jättää rakastamansa miehen ja nauttia jäljellä olevasta elämästään täysin rinnoin. Thean äiti ja Filippo eivät ymmärrä häntä. Kamppailun jälkeen Thea heittäytyy miehen syleilyyn, mutta matkustaa pian Pariisiin, jossa hän jatkaa mielipuolista elämäänsä. Sairauden edetessä Thea järjestää viimeiset juhlat, joissa hän toivoo näkevänsä Filippon. Tämä ei ilmesty paikalle, sillä hän on mennyt naimisiin toisen naisen kanssa. Pitkien ja kummallisten jäähyväisten jälkeen Thea näyttäytyy alastomana kutsuvieraille, jotta he muistaisivat hänen ruumiinsa täydellisyyden. Sitten hän tekee itsemurhan syanidikapselin avulla.

## Näyttelijät

## Tuotanto ja vastaanotto
Cinesin tuottama *Yöperhonen* perustuu ranskalaisen Henry Bataillen näytelmään *Le Phalène* (1913). Elokuvasta on säilynyt vain kymmenen minuutin pituinen katkelma, joka todistaa sen olevan tyypillinen yläluokkainen intohimodraama.

Aikalaiskriitikot pitivät *Yöperhosta* keinotekoisena ja epäuskottavana ja vierittivät sen viat etupäässä näytelmäsovituksen niskoille. Yleisön keskuudessa elokuva näyttää menestyneen paremmin.

Elokuvaa esitettiin Suomessa syksyllä 1917. Oululaisessa *[[Kansan Tahto|Kansan Tahdossa]]* julkaistussa ilmoituksessa sitä ylistettiin poikkeuksellisin ylisanoin: ”Elävienkuvien korkein tähänastinen saavutus on *Yöperhonen*, joka on merkittävä tämän näytäntökauden filmien kuningattareksi. Kuva on hieno ja liikuttava, herkimpiä tunnesäikeitä hellävaroen hipova. *Yöperhonen* on kyhätty hienoja luonteita varten. *Yöperhonen* on kaikinpuolin ehyt taideluomus, sen ylöspano on mestarin kädellä huollettu. *Yöperhonen* on kaikkialla, missä sitä on esitetty, saavuttanut yleisön jakamattoman suosion. Lida Borelli, Cines-tehtaan filmitähti, esittää pääosan niin sielullisesti, että näyttämötaiteen ihailijat voivat herkutella tällä loistokuvalla.”

## Lähteet

## Aiheesta muualla
*
Andre Berto

**Andre Michael Berto** (s. 7. syyskuuta 1983 Winter Haven, Florida) on yhdysvaltalainen välisarjan nyrkkeilijä. Hän on voittanut WBC:n ja IBF-liiton mestaruudet, sekä ollut WBA:n tilapäinen mestari 2015.

## Lähteet
Wimbledonin tennisturnaus 2016 – miesten kaksinpeli

Novak Đoković oli puolustava mestari, mutta hävisi turnauksen kolmannella kierroksella Sam Querreylle.

Turnauksen voitti Andy Murray, jolle Wimbledonin mestaruus oli toinen hänen urallaan.

## Sijoitetut pelaajat

# Novak Đoković *(3. kierros)*
# **[[Andy Murray]] (mestari)**
# Roger Federer *(välierät)*
# Stanislas Wawrinka *(2. kierros)*
# Kei Nishikori *(4. kierros, luovutti)*
# Milos Raonic *(loppuottelu)*
# Richard Gasquet *(4. kierros, luovutti)*
# Dominic Thiem *(2. kierros)*
# Marin Čilić *(puolivälierät)
# [[Tomáš Berdych]] *(välierät)*
# [[David Goffin]] *(4. kierros)*
# [[Jo-Wilfried Tsonga]] *(puolivälierät)*
# [[David Ferrer]] *(2. kierros)*
# [[Roberto Bautista Agut]] *(3. kierros)*
# [[Nick Kyrgios]] *(4. kierros)*
# [[Gilles Simon]] *(2. kierros)*
# [[Gaël Monfils]] *(1. kierros)*
# [[John Isner]] *(3. kierros)*
# [[Bernard Tomic]] *(4. kierros)*
# [[Kevin Anderson]] *(1. kierros)*
# [[Philipp Kohlschreiber]] *(1. kierros)*
# [[Feliciano López]] *(3. kierros)*
# [[Ivo Karlović]] *(2. kierros)*
# [[Alexander Zverev]] *(3. kierros)*
# [[Viktor Troicki]] *(2. kierros)*
# [[Benoît Paire]] *(2. kierros)*
# [[Jack Sock]] *(3. kierros)*
# [[Sam Querrey]] *(puolivälierät)
# Pablo Cuevas *(1. kierros)*
# Aleksandr Dolgopolov *(2. kierros)*
# João Sousa *(3. kierros)*
# Lucas Pouille *(puolivälierät)*

## Kaavio

### Loppukierrokset

### Kaavion yläosa

#### Lohko 1

#### Lohko 2

#### Lohko 3

#### Lohko 4

### Kaavion alaosa

#### Lohko 5

#### Lohko 6

#### Lohko 7

#### Lohko 8

## Lähteet
* Miesten kaksinpeli Wimbledon.comissa
Hullujen paratiisi

**Hullujen paratiisi** (*The Palm Beach Story*) on Preston Sturgesin käsikirjoittama ja ohjaama romanttinen screwballkomedia vuodelta 1942. Sen pääosia näyttelevät Claudette Colbert, Joel McCrea, Rudy Vallee ja Mary Astor. Elokuvan Suomen teatteriensi-ilta oli 2. toukokuuta 1943 Helsingin Savoyssa.

*[[The New York Times]]in* kriitikot valitsivat *Hullujen paratiisin* vuonna 2004 yhdeksi kaikkien aikojen tuhannesta parhaasta elokuvasta.  se sijoittui 77:nneksi.

## Juoni
Gerry ja Tom (Colbert ja McCrea) menevät kiireesti naimisiin. Viisi vuotta vierähtää, keksijänä toimiva mies tarvitsisi rahaa uuden prototyypin rakentamiseen, mutta aviopari alkaa olla puilla paljailla. (Tuo kaikki tapahtuu elokuvan ensimmäisten parin minuutin aikana.) Jotain on keksittävä. Gerry lähtee varakkaan miehen etsintään Floridan Palm Beachiin ja törmääkin jo junassa yhteen maailman rikkaimmista miehistä (Vallée). Elokuvan hurjimmassa jaksossa miljonäärien metsästyskerhon jäsenet törmäilevät junassa kivääreineen ja metsästyskoirineen.

## Lähteet
Lorenzo Richelmy

**Lorenzo Richelmy** (s. 25. maaliskuuta 1990 La Spezia, Italia) on italialainen näyttelijä, joka tunnetaan kotimaansa ulkopuolella parhaiten pääroolistaan televisiosarjassa *[[Marco Polo (televisiosarja)|Marco Polo]]*. Ennen Marco Polon roolia hän näytteli useissa italialaisissa televisio-ohjelmissa ja elokuvissa. Aloittaessaan opiskelun arvostetussa Centro Sperimentale di Cinematografia -elokuvakoulussa hän oli nuorin opiskelija, joka oli koskaan hyväksytty sinne oppilaaksi.

Vuonna 2011 Richelmy voitti parhaan miesnäyttelijän palkinnon Brysselin kansainvälisillä elokuvajuhlilla roolistaan elokuvassa *[[Fat Cat]]*. Hän sai palkinnon tästä roolista myös kolmella muulla festivaalilla Kaliforniassa. Vuonna 2008 hän sai Italian kulttuuri- ja turismiministeriön myöntämän ”Personalità Europea Emergente” -palkinnon.

## Lähteet

## Aiheesta muualla
*
Pinewood Iskandar Malaysia Studios

**Pinewood Iskandar Malaysia Studios** on 20 hehtaarin laajuinen elokuva- ja tv-studioalue Iskandar Puterin kaupungissa Johorin osavaltiossa Malesiassa.

Se otettiin käyttöön kesäkuussa 2014. Studiot omistaa brittiläinen Pinewood Group, johon kuuluva Pinewood Studios aloitti toimintansa Britanniassa vuonna 1936. Pinewood Iskandarin päämarkkina-aluetta on Aasian–Tyynenmeren alue. Iskandarissa on viisi studiorakennusta elokuvien tekoa varten ja kaksi tv-ohjelmille. Suurimman studion pinta-ala on 2&nbsp;800 neliömetriä. Alueella on vesialtaita, joissa voidaan kuvata vedenalaisia kohtauksia. Lisäksi ulkona kuvaamiseen on paljon tilaa.

## Tuotantoja
* *[[Marco Polo (televisiosarja)|Marco Polo]]* (2014–)
* *[[Lost in the Pacific]]* (2016)
* *[[Asia's Got Talent]]* (2015)

## Lähteet

## Aiheesta muualla
* Virallinen sivusto
Meriteatteri

**Meriteatteri** on vuonna 2013 perustettu vapaa ammattiteatteri. Meriteatteri sijaitsee Naantalin Rymättylässä, Otavan saaren Röölän kylässä. Ryhmä koostuu nuorista teatterialan ammattilaisista. Ryhmä aloitti vuonna 2014 ympärivuotisen kiertuetoimintansa. Meriteatteri on vieraillut esimerkiksi Tampereen Teatterissa, Teatteri Telakalla, Teatteri Vanha Jukossa, Kulttuuritehdas Korjaamolla, Linnateatterissa sekä Von Krahli Teaterissa Tallinnassa.

Huhtikuussa 2017 ensi-iltansa saa *Maailman meri*, joka nähdään sekä Helsingin Kulttuuritehdas Korjaamolla että Meriteatterin kotiteatterissa  Röölässä. 

## Lähtö-trilogia
Meriteatterin esitykset *Merimies, muija, kalamiehen koira* (2013), *Laulu on meren laulu* (2014) ja *Eikä merta enää ole* (2015) muodostavat yhdessä Lähtö-trilogian. Lähtö-trilogia pohjautuu Röölän sataman tarinoihin. Kukin esitys on itsenäinen kokonaisuutensa, jota voi katsoa tuntematta aikaisempia osia. 

## Meriteatterin henkilökunta

**Ohjaaja**
*Anni Mikkelsson

**Näyttelijät**
*Antti Autio
*Laura Halonen
*Mait Joorits 
*Ella Mettänen
*Hannes Mikkelsson
*Joel Mäkinen
*Jaakko Ohtonen
*Jussi-Pekka Parviainen
*Esa-Matti Smolander
*Vera Veiskola

**Valosuunnittelija**
*Nadja Räikkä

**Tuottajat**
*Suvi Ahoniemi
*Aino-Marja Miettinen
*Tinni Torikka

Lähde: 

## Menneitä esityksiä
**Kapteeni Aalto ja Villi Silli*, käsikirjoitus ja ohjaus Ella Mettänen ja Hannes Mikkelsson (2016)
**Eikä merta enää ole*, käsikirjoitus ja ohjaus Anni Mikkelsson (2015)
**Laulu on meren laulu,* käsikirjoitus ja ohjaus Anni Mikkelsson (2014)
**Merimies, muija, kalamiehen koira,* käsikirjoitus ja ohjaus Anni Mikkelsson (2013)

## Lähteet
* 
* 

### Viitteet

## Aiheesta muualla
* http://www.meriteatteri.fi
Ansa – Parallax View

**Ansa – Parallax View** (*The Parallax View*) on Alan J. Pakulan ohjaama yhdysvaltalainen jännityselokuva vuodelta 1974. Sen pääosia näyttelevät Warren Beatty ja Paula Prentiss.

Elokuvan ovat käsikirjoittaneet David Giler, Lorenzo Semple Jr. ja kreditoimaton Robert Towne, ja sen pohjana on vuonna 1970 ilmestynyt Loren Singerin romaani. Tarinassa toimittaja Frady (Beatty) tutkii vuosien takaista senaattorin murhaa, jonka silminnäkijöistä moni on sittemmin kuollut oudoissa olosuhteissa. Hänelle alkaa paljastua organisoitu järjestö, jonka tehtävänä on salamurhata vallanpitäjiä.

*[[The New York Times]]in* kriitikot valitsivat *Ansan* vuonna 2004 yhdeksi tuhannesta kaikkien aikojen parhaasta elokuvasta. *[[Video-opas|Video-oppaassa]]* vuodelta 1994 Kati Sinisalo pitää *Ansaa* 1970-luvun vainoharhaisten salaliittotarinoiden avainelokuvana, pessimistisenä painajaisena. Hän antaa elokuvalle neljä tähteä viidestä, mikä vastaa sanallista arviota ”erinomainen”.

## Näyttelijät

## Lähteet

## Aiheesta muualla
*
Julia Boserup

**Julia Boserup** (s. 9. syyskuuta 1991 Santa Monica, Kalifornia) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 174 huhtikuussa 2012. Hänellä on kaksoiskansalaisuus, ja hänen molemmat vanhempansa ovat tanskalaisia.

Boserup teki Grand Slam -debyyttinsä Wimbledonissa 2016. Hän eteni kolmannelle kierrokselle voitettuaan Tatjana Marian ja Belinda Bencicin luovutettua toisen kierroksen ottelunsa.

## Lähteet

## Aiheesta muualla
* 
*
Céaux

**Céaux** on kunta Ranskassa Manchen departementissa Normandian alueella. Se sijaitsee Englannin kanaaliin kuuluvan Mont Saint-Michelin lahden pohjukassa.

## Aiheesta muualla

## Lähteet
Nöyleppilampi

**Nöyleppilampi** on Jaalassa Kouvolassa sijaitseva keskikokoinen järvi. Se kuuluu Kymijoen vesistöön ja on osa Mäntyharjun reittiin kuuluvaa Karijärven valuma-aluetta. Järven pinta-ala on 19 hehtaaria, rantaviivan pituus 2,4 kilometriä ja vedenpinnan korkeus merenpinnasta 101,7 metriä. Lammessa on kolme pientä saarta, joiden välissä sijaitsee hiekkaisia matalikkoja. Siihen laskee kolme metsäojaa ja sen laskuoja, joka lähtee sen kaakkoisrannasta, kulkee pienen Likolammen kautta läheiseen Korpijärveen.

Lammen ympäristössä on joitakin korkeita ja kallioisia mäkiä. Sen itäpuolella kulkee Nöyleppiharju, jonka länsopuoli laskee lammen itärantaan. Lammen rantaan on rakennettu kuusi vapaa-ajan asuntoa, joille johtaa tiet Hartolasta yhdystieltä 4164.

## Virkistys
Lammessa on pääosin ahvenia, haukia ja särkiä. Särkiä ei saa katiskoihin, ahvenia ja haukia saattaa saada paljonkin. Särkiä saa verkkokalastuksella. Talvella siellä voi harrastaa pilkkikalastusta. Lammella ei saa käyttää moottorivenettä.

## Historiaa
Järvestä on raportoitu mahdolliseksi muinaisjäännökseksi määritelty Nöyleppilammen ruuhi.

## Lähteet
Vantaan kulttuuripalkinto

**Vantaan kulttuuripalkinto** on Vantaan kaupunginhallituksen hakemuksetta myöntämä tunnustus, joka voidaan myöntää merkittävistä ansioista taiteen tai kaupungin taide-elämän hyväksi. Palkinto on jaettu vuodesta 1976 lähtien. Se voidaan antaa Vantaalla vakituisesti asuvalle henkilölle tai kaupungissa toimivalle yhteisölle. Esityksen vuosittain jaettavasta kulttuuripalkinnosta tekee Vantaan vapaa-ajan lautakunta ja päätöksen kaupunginhallitus.

Palkinnon myöntämisperusteita on sittemmin muutettu. Vuodesta 2018 alkaen myönnettiin kaksi 10&nbsp;000 euron suuruista kulttuuripalkintoa: palkinto merkittävästä kulttuuriteosta ja kannustuspalkinto nuorelle ansioituneelle taiteilijalle.

## Vantaan kulttuuripalkinnon saajat



## Lähteet
Avranches

**Avranches** on kunta Ranskassa Manchen departementissa Normandian alueella. Se oli yksi toisen maailmansodan näyttämöistä. Kenraali Patton johti hyökkäystä heinäkuussa 1944, joka vapautti kaupungin.
 
## Nähtävyyksiä
Kaupungin nähtävyyksiä ovat sen linna, kirkko Notre-Dame-des-Champs, piispan palatsi sekä kasvitieteellinen puutarha. Puutarha innoitti 1800-luvulla useita kirjailijoita, kuten Guy de Maupassantia, Victor Hugoa ja Stendhalia. Puutarha kunnostettiin vuonna 2007.


Tiedosto:FranceNormandieAvranchesChateau.jpg|Avranchesin linna
Tiedosto:Normandie_Manche_Avranches2_tango7174.jpg|Notre-Dame-des-Champs
Tiedosto:Avranchesjardindesplantes.JPG|Kasvitieteellinen puutarha


## Aiheesta muualla

## Lähteet
Johan Dielhardt

**Johan William Dielhardt (Nylund)** (23. heinäkuuta 1887 Sauvo – 22. tammikuuta 1975 Turku) oli suomalainen taidemaalari.

Dielhardt opiskeli Suomen Taideyhdistyksen piirustuskoulussa Turussa ja Turun Taideyhdistyksen piirustuskoulussa vuosina 1905–1912. Hän osallistui Suomen Taiteilijain näyttelyyn vuosina 1931, 1941 ja 1943. Hänen töitään oli esillä ulkomailla Tukholmassa ja Oslossa 1929.

## Teoksia
* *Turunlinna* : öljymaalaus. 1915 
* *Turun tuomiokirkko* : öljymaalaus.
* *Hedelmäasetelma* : öljymaalaus. 1926
* *Miehen muotokuva* : öljymaalaus.
* *Maisema / Auringonlasku* : öljymaalaus. 1945

## Lähteet

## Aiheesta muualla
* Suomalaisen kuvataiteen bibliografia : Johan Dielhardt
Pjotr Šuvalov

**Pjotr Andrejevitš Šuvalov** (; 27. kesäkuuta (J: 15. kesäkuuta) 1827 Pietari, Venäjän keisarikunta – 22. maaliskuuta 1889 (J: 10. maaliskuuta) Pietari, Venäjän keisarikunta) oli venäläinen kreivi, sotilas, diplomaatti ja Venäjän keisarikunnan turvallisuushallintoa johtanut virkamies, joka käytti suurta valtaa keisari Aleksanteri II:n valtakaudella. Šuvalov pyrki estämään vapaamielisten uudistusten toteuttamisen Venäjällä.

## Suku
Pjotr Šuvalov kuului Šuvalovin vaikutusvaltaiseen sukuun, joka oli saanut keisarinna Elisabetin aikana 1700-luvulla kreivillisen arvon. Hänen isoisänsä oli Napoleonin sotiin osallistunut kenraaliluutnantti Pavel Šuvalov ja hänen veljensä oli kenraali ja diplomaatti Pavel Šuvalov nuorempi.

## Sotilas- ja diplomaattiura
Pjot Šuvalov palveli Venäjän keisarillisessa armeijassa vuodesta 1845 ja osallistui Krimin sotaan. Hänen diplomaattiuransa alkoi vuonna 1856 yhtenä Venäjän delegaation jäsenenä Pariisin rauhankongressissa. Seuraavana vuonna hänet nimitettiin Pietarin kaupungin ylipoliisimestariksi. Šuvalov oli vuosina 1860–1861 Venäjän sisäministeriön sisäisestä turvallisuudesta vastanneen osaston johtajana. Hän vastusti maaorjien vapauttamista. Šuvalov toimi Itämerenmaakuntien eli Baltian alueen kenraalikuvernöörinä vuosina 1864–1866. 

Vuosina 1866–1874 hän oli Venäjän santarmijoukkojen esikuntapäällikkö ja samalla Keisarin kanslian IIII osaston eli tosiasiassa salaisen turvallisuuspoliisin johtaja. Tässä asemassa Šuvalovista tuli keisari Aleksanteri II:n tärkeä neuvonantaja. Hän kannusti keisaria jarruttamaan jo luvattujen poliittisten uudistusten toteuttamista ja nimittämään vanhoillisia henkilöitä tärkeisiin virkoihin. Poliittiset vastustajat kutsuivat häntä pilkkanimillä ”varakeisari” ja ”Pietari IV”. Hän sai vuonna 1872 ratsuväenkenraalin arvon Venäjän keisarillisessa armeijassa ja vuonna 1874 nimityksen Venäjän valtakunnanneuvoston jäseneksi.

Vuosina 1874–1879 Pjotr Šuvalov oli Venäjän suurlähettiläänä Lontoossa. Kun Turkin sodan jälkeen solmittu Venäjälle edullinen San Stefanon rauha vuonna 1878 uhkasi johtaa konfliktiin Venäjän ja Englannin välillä, Šuvalov toimi aloitteentekijänä vuoden 1878 Berliinin kongressille, jossa hän myös johti Venäjän delegaatiota. Koska kongressin lopputulosta pidettiin Venäjän diplomaattisena tappiona, kotimainen mielipide kääntyi Šuvalovia vastaan ja hänet kutsuttiin takaisin tehtävistään seuraavana vuonna.

## Lähteet

## Aiheesta muualla
Takahiro Yamada

**Takahiro Yamada** -nimisiä henkilöitä ovat muun muassa:

* Takahiro Yamada, japanilainen jalkapalloilija
* Takahiro Yamada, japanilainen telinevoimistelija ja olympiamitalisti
* Takahiro Yamada, japanilainen basisti ja laulaja
Gustaf Jysky

**Gustaf Adolf (Gösta) Jysky** (vuoteen 1935 *Eklund*, 30. elokuuta 1893 Espoo – 15. elokuuta 1966 Helsinki) oli suomalainen taidemaalari.

Jyskyn vanhemmat olivat sahanjohtaja Gustaf Adolf Eklund ja Helena Herlin. Hän opiskeli Taideteollisessa keskuskoulussa 1911–1914 ja oli siellä opettajana 1928–1948. Jysky oli vuodesta 1940 *Messusomistamo Oy*:n toimitusjohtajana ja hän oli Suomen koristetaiteilijain liiton Ornamon johtokunnan jäsenenä ja rahastonhoitajana 1933–1938. Jysky toimi koriste- ja maisemamaalarina ja hän vastasi muun muassa Mäntyharjun, Pöytyän ja Ylitornion kirkkojen sekä useiden julkisten rakennusten koristemaalauksesta.

Jysky voitti suunnittelukilpailun Helsingille myönnettyjen vuoden 1940 olympiakisojen postimerkistä.

## Lähteet

## Aiheesta muualla
* Suomalaisen kuvataiteen bibliografia : Gustaf Jysky
Demon Dayz

__NOTOC__
**Demon Dayz** on suomalaisen hardcore punk -yhtye Ratfacen EP-levy, joka julkaistiin vuonna 2006 levymerkillä Fast Rock Factory. Albumi nauhoitettiin alun perin demona.

## Vastaanotto
EP sai ristiriitaisen vastaanoton. Lammaszinen Markus Veijalainen hehkutti albumia genrellisesti monipuoliseksi ja että albumi on lyhykäisyydessään ehjä paketti, johon ei ehdi kyllästymään. Desibelin Jarmo Panula antoi EP:lle kaksi tähteä viidestä, sanoen albumin olevan heikko mukavista riffeistä ja kelvollisesta laulajasta huolimatta.

## Kappaleet
#
#
#
#
#
#
#

## Arvostelut
* Desibeli.net: 
* Imperiumi: 7/10
* Lammaszine: *positiivinen*

## Lähteet

## Aiheesta muualla
* Last.fm
* Discogs
Janne Muusari

**Janne Muusari** (ent *Linnavaara*, 20. huhtikuuta 1886 Kronstadt, Venäjä – 24. syyskuuta 1966) oli suomalainen kuvittaja ja taidemaalari.

Muusari opiskeli Viipurin taiteen ystävien piirustuskoulussa vuosina 1903–1905 sekä Suomen Taideyhdistyksen piirustuskoulussa vuosina 1905–1908. Hän osallistui Suomen Taiteilijain näyttelyyn vuonna 1913. Muusari toimi pilapiirtäjänä ja kuvittajana.

Janne Muusarin veli oli taiteilija Onni Muusari.

## Teoksia
* *omakuva* : öljymaalaus. 1911
* *omakuva* : öljymaalaus. 1915
* *Vene rannalla* : öljymaalaus. 1946
* *Kellotapuli* : öljymaalaus.
* *Rantamaisema* : öljymaalaus.

## Kirjallisuutta
* Laurila-Hakulinen, Raisa : *Onni Muusari 1890-1917, Janne Muusari 1886-1966 : Hyvinkään taidemuseo 6.-29.11.1992*, näyttelyjulkaisu. Hyvinkään taidemuseo, Hyvinkää 1993

## Lähteet

## Aiheesta muualla
* Suomalaisen kuvataiteen bibliografia : Janne Muusari
Feodor Kaski

**Feodor Kaski** (3. kesäkuuta 1884 Hamina – 14. elokuuta 1957) oli suomalainen taidemaalari.

Kaski opiskeli Turun Taideyhdistyksen piirustuskoulussa vuosina 1924–1925. Hän osallistui Suomen Taiteilijain näyttelyihin vuosina 1933 ja 1945. Kasken töitä oli näytteillä ulkomailla Moskovassa 1934 ja Riiassa 1935. Kaski toimi myös muusikkona. Hän esiintyi orkesterin trumpetistina vuonna 1950 valmistuneessa elokuvassa Maija löytää sävelen.

## Lähteet

## Aiheesta muualla
* Suomalaisen kuvataiteen bibliografia : Feodor Kaski
Ratassed

__NOTOC__
**Ratassed** on suomalaisen hardcore punk -yhtye Ratfacen esikoisalbumi, joka julkaistiin 26. helmikuuta 2010 levymerkillä FullHouse Records.

## Vastaanotto
Albumi sai ristiriitaisen vastaanoton. Kaaoszinen Riku Saressalo antoi albumille lähes täydet kymmenen pistettä ja ylisti albumin soundeja ja lyriikkaa sanoen sen ainoaksi heikkoudeksi jäävän sen lyhyys. Desibelin Tuomas Tiainen antoi albumille kaksi tähteä viidestä sanoen albumin olevan muodollisesti menevä mutta sisällöllisesti epäilyttävä, suositellen albumia ”(oksennuksen)lämpimästi kaljanjuonnin taustamusaksi huumorintajuisille pittipiskeille”. Lammaszinen Jouni Parkku piti albumista kehuen sitä vuoden bailulevyksi.

## Kappaleet
# (feat. Peachey Six Ft Ditch)
#
#
#
#
# (feat. David Shatterproof)
# (feat. Pussy Rat Dollz)
#
# (feat. Shaka)
# (feat. JakeFiend)
#
#

## Arvostelut
* Desibeli.net: 
* Imperiumi: 6/10
* Kaaoszine.fi: 9.5/10
* Lammaszine: *positiivinen*

## Lähteet

## Aiheesta muualla
* Discogs
Ratface (EP)

__NOTOC__
**Ratface** on suomalaisen saman nimisen hardcore punk -yhtyeen EP-levy, joka julkaistiin vuonna 2008 levymerkillä Fast Rock Factory.

## Kappaleet
### A-puoli
#Mentally Ill
#Devilz Child

### B-puoli
#Saunakillaz
#Agressive Sportwear Outlook

## Arvostelut
* Imperiumi: 6½/10

## Lähteet

## Aiheesta muualla
* Discogs
Onni Muusari

**Onni Alfred Muusari** (20. heinäkuuta 1890 Nurmes – 4. lokakuuta 1917 Hyvinkää) oli suomalainen kuvittaja ja taidemaalari.

Muusari opiskeli Viipurin taiteen ystävien piirustuskoulussa vuosina 1906–1908 ja 1910 sekä Suomen Taideyhdistyksen piirustuskoulussa vuonna 1909. Hän osallistui Suomen Taiteilijain näyttelyihin vuosina 1912, 1913 ja 1914. Muusari toimi pilapiirtäjänä, kuvittajana ja kirjankansien suunnittelijana.

Muusari kuoli keuhkotautiin 27-vuotiaana lokakuussa 1917. Hänen veljensä oli taiteilija Janne Muusari.

## Teoksia
* *Shakinpelaajat*. 1910
* *Kiirankietäjät* : öljymaalaus. 1911
* *Kaksi kulkuria* : lyijykynä-, värikynä- ja vesivärityö. 1912
* *Kaksi naista* : tussi- ja värikynätyö. 1912
* *[[Taiteilija Juvela]]* : lyijykynä- ja vesivärityö. 1912
* *Hetki* : öljymaalaus. 1914

## Kirjankuvituksia
* Iivo Härkönen : *Suomen kansan seikkailusatuja : kolmas sarja suomalaisia satuja : lapsille ja nuorisolle* ; kuvittanut Onni Muusari. Valistuksen lastenkirjasto 6. Valistus, Helsinki 1914, 2. uud. painos 1920, 2. painoksen näköispainos Salakirjat, Helsinki 2013
* Lauri Hannikainen : *Pohjolan poikia : kaksi kertomusta perimmästä pohjolasta* ; kuvittaneet Onni Muusari ja Ilmari Haapakoski. Valistuksen lastenkirjasto 8. Valistus, Helsinki 1916
* *Aapinen : kotiopetusta ja pienten kouluja varten* ; toimittanut August Kanninen ; kannen ja kuvituksen signeeraus Onni Muusari. Valistus, Helsinki 1918
* *Haltiattarien linna : [[Venny Soldan-Brofeldt]]in, [[Alexander Paischeff]]in ja Onni Muusarin kuvittamia satuja* ; toim. Marja Peltonen ; sadut Immi Hellén ym. Valistus, Helsinki 1978, sadut ilmestyneet Valistuksen *Joulupukki*-lehdessä vuosina 1905-1937.

## Kirjallisuutta
* Laurila-Hakulinen, Raisa : *Onni Muusari 1890-1917, Janne Muusari 1886-1966 : Hyvinkään taidemuseo 6.-29.11.1992*, näyttelyjulkaisu. Hyvinkään taidemuseo, Hyvinkää 1993

## Lähteet

## Aiheesta muualla

* Suomalaisen kuvataiteen bibliografia : Onni Muusari
Aleksandr Tretjakov

**Aleksandr Tretjakov** -nimisiä henkilöitä ovat:

* Aleksandr Tretjakov (s. 1972), venäläinen painija ja olympiamitalisti
* Aleksandr Tretjakov (s. 1985), venäläinen skeletonkelkkailija ja olympiavoittaja.
Dave Schultz

**David Schultz** tai **Dave Schultz** -nimisiä henkilöitä ovat muun muassa:

* Dave Schultz, henkirikoksen uhrina kuollut yhdysvaltalainen painija ja olympiavoittaja
* Dave Schultz, kanadalainen jääkiekkoilija ja jääkiekkovalmentaja
Yrjö Viita

**Yrjö Kustaa Viita** (26. toukokuuta 1892 Tampere – 15. tammikuuta 1955 Helsinki) oli suomalainen taidemaalari.

Mainostaiteilijana ja koristemaalarina työskennellyt Viita osallistui Suomen Taiteilijain näyttelyihin 1920-luvulla.. Yrjö Viita oli kirjailija Lauri Viidan serkku. Heidän isänsä olivat veljeksiä  

## Teoksia
* *Siltamaisema* : öljymaalaus.

## Lähteet

## Aiheesta muualla
* Suomalaisen kuvataiteen bibliografia : Yrjö Viita
Nazi Death Camp

__NOTOC__
**Nazi Death Camp** oli Pää Kii -yhtyeen Teemu Bergmanin ja Damn Seagullsin Toni Koskisen luotsaama punkyhtye, joka oli toiminnassa vuosina 2007–2010. Se yhdisteli musiikissaan myös hardcore punkia sekä rock and rollia.

Yhtye julkaisi aktiivisesti musiikkia, joista koostettiin lopulta kokoelma-albumi *[[The Complete Mongo Punk Sessions]]* vuonna 2009. Yhtyeen viimeiseksi julkaisuksi jäi EP-levy *[[Inside the Mind of a Mongoloid]]*, joka julkaistiin vuonna 2010. Vuonna 2015 ilmestyi toinen kokoelma-albumi, *[[Same Shit in a Different Package]]*.

## Jäsenet
* Teemu Bergman – laulu, kitara
* Töni Köskinen – basso
* Maukka Maunula – rummut

## Diskografia
### Kokoelma-albumit
* 
* 

### EP:t
* 
* 
* 
* 

### Split-albumit
* 
* Nazi Death Camp & Royal Turds: 

### Singlet
* ”Mental Problems” (2007, Ratbite)

## Lähteet

## Aiheesta muualla
*
Iikka Korhonen

**Iikka Korhonen** on suomalainen taloustieteilijä. Hän työskentelee Suomen Pankin siirtymätalouksien tutkimuslaitoksen johtajana.

Korhonen on koulutukseltaan kauppatieteiden tohtori. Hän väitteli tohtoriksi Helsingin kauppakorkeakoulusta vuonna 2008.

## Lähteet

## Aiheesta muualla
* Korhosen tutkimukset IDEASissa
Väkänokkahaukka

**Väkänokkahaukka** (*Chondrohierax uncinatus*) on haukkojen heimoon kuuluva lintu.
Sen levinneisyysaluetta ovat Antigua ja Barbuda, Argentina, Barbados, Belize, Bolivia, Brasilia, Kolumbia, Costa Rica, Cuba, Dominica, Ecuador, El Salvador, Ranskan Guyana, Grenada, Guadeloupe, Guatemala, Guayana, Honduras, Martinique, Meksiko, Montserrat, Nicaragua, Panama, Paraguay, Peru, Saint Kitts ja Nevis, Saint Lucia, Saint Vincent ja Grenadiinit, Suriname, Trinidad ja Tobago, Yhdysvallat ja Venezuela.

Lajia tavataan erityisesti kosteissa vuoristometsissä 2&nbsp;700 metrin korkeuteen saakka. Esiintymisalueellaan se pesiin Kuubassa, Guadeloupessa ja Yhdysvalloissa.

Joidenkin tutkijoiden mukaan laji *Chondrohierax wilsonii* on edelleen väkänokkahaukan alalaji, mutta Birdlife katsoo, että sitä on syytä pitää itsenäisenä lajina muun muassa sen suojelutilanteen vuoksi.

## Lähteet
Etapit 1–11 Ranskan ympäriajossa 2016

**[[Ranskan ympäriajo 2016|Ranskan ympäriajon 2016]]** etappien 1–11 tulokset:
## 1. etappi
### 2. heinäkuuta 2016, [[Mont Saint-Michel]] – [[Utah Beach]], [[Sainte-Marie-du-Mont (Manche)|Sainte-Marie-du-Mont]], 188 km

**1. etapin tulokset**

**Kokonaistilanne 1. etapin jälkeen**

## 2. etappi
### 3. heinäkuuta 2016, [[Saint-Lô]]–[[Cherbourg-en-Cotentin]], 183 km

**2. etapin tulokset**

**Kokonaistilanne 2. etapin jälkeen**

## 3. etappi
### 4. heinäkuuta 2016, [[Granville]]–[[Angers]], 223,5 km

**3. etapin tulokset**

**Kokonaistilanne 3. etapin jälkeen**

## 4. etappi
### 5. heinäkuuta 2016, [[Saumur]]–[[Limoges]], 237,5 km

**4. etapin tulokset**

**Kokonaistilanne 4. etapin jälkeen**

## 5. etappi
### 6. heinäkuuta 2016, [[Limoges]] – [[Le Lioran]], 216 km

**5. etapin tulokset**

**Kokonaistilanne 5. etapin jälkeen**

## 6. etappi
### 7. heinäkuuta 2016, [[Arpajon-sur-Cère]] – [[Montauban]], 190,5 km

**6. etapin tulokset**

**Kokonaistilanne 6. etapin jälkeen**

## 7. etappi
### 8. heinäkuuta 2016, [[L'Isle-Jourdain (Gers)|L'Isle-Jourdain]] – [[Lac de Payolle]], 162,5 km

**7. etapin tulokset**

**Kokonaistilanne 7. etapin jälkeen**

## 8. etappi
### 9. heinäkuuta 2016, [[Pau]]–[[Bagnères-de-Luchon]], 184 km

**8. etapin tulokset**

**Kokonaistilanne 8. etapin jälkeen**

## 9.etappi
### 10. heinäkuuta, [[Vielha e Mijaran|Vielha]] [[Val d'Aran]] – [[Andorra-Arcalis]], 184,5 km

**9. etapin tulokset**

**Kokonaistilanne 9. etapin jälkeen**

## 1. välipäivä
### 11. heinäkuuta 2016, [[Andorra]]

## 10. etappi
### 12. heinäkuuta 2016, [[Escaldes-Engordany]]–[[Revel (Haute-Garonne)|Revel]], 197 km

**10. etapin tulokset**

**Kokonaistilanne 10. etapin jälkeen**

## 11. etappi
### 13. heinäkuuta, [[Carcassonne]]–[[Montpellier]], 162,5 km

**11. etapin tulokset**

**Kokonaistilanne 11. etapin jälkeen**

## Lähteet
Saint-Jean-le-Thomas

**Saint-Jean-le-Thomas** on kunta Ranskassa Manchen departementissa Normandian alueella. Se sijaitsee Englannin kanaalin rannikolla. Toisessa maailmansodassa Dwight Eisenhower piti alueella päämajaa elo- syyskuussa 1944.

## Aiheesta muualla

## Lähteet
TB Tvøroyri

**TB Tvøroyri** eli **Tvøroyrar Bóltfelag** tai usein vain **TB** on färsaarelainen jalkapalloseura Tvøroyrin kylästä. Seura pelaa maansa korkeimmalla sarjatasolla Effodeildinissä. TB on voittanut maansa mestaruuden seitsemän kertaa. Tämä on tapahtunut vuosina 1943, 1949, 1951, 1976, 1977, 1980 ja 1987.

## Lähteet

## Aiheesta muualla
Pirou

**Pirou** on kunta Ranskassa Manchen departementissa Normandian alueella. Se on pieni rantalomakohde Englannin kanaalin rannikolla. Kunnan tärkein nähtävyys on sen 1100-luvulta peräisin oleva linna *Château de Pirou*.

## Aiheesta muualla

## Lähteet
Trikloorietanoli

**Trikloorietanoli** (C2H3Cl3O) on etanolin kloorattuihin johdannaisiin kuuluva orgaaninen yhdiste. Yhdistettä voidaan käyttää orgaanisen kemian synteeseissä. Lisäksi se on vaikuttava metaboliitti useissa klooratuissa sedatiivisissa ja anestesia-aineissa.

## Ominaisuudet
Huoneenlämpötilassa trikloorietanoli on väritöntä nestettä. Yhdiste liukenee veteen, mutta siitä muodostuu vesiliuoksissa hitaasti trikloorietikkahappoa. Vesiliuos on heikosti hapan. Trikloorietanoli liukenee useisiin orgaanisiin liuottimiin kuten etanoliin ja dietyylieetteriin. Aine on myrkyllistä ja sillä on sedatiivisia ja hypnoottisia vaikutuksia. Tämä johtuu siitä, että trikloorietanoli sitoutuu GABAA-reseptoreihin ja vaikutukset ovat barbituraattien kaltaisia. Yhdisteen puoliintumisaika veressä on 8&ndash;11 tuntia. Vaikutus alkaa 30&ndash;60 minuutin kuluttua ja kestää 4&ndash;8 tuntia.

## Valmistus ja käyttö
Trikloorietanolia voidaan valmistaa pelkistämällä sen estereitä, trikloorietikkahappoa tai triklooriasetyylikloridia litiumalumiinihydridin avulla. Toinen valmistustapa on kloraalihydraatin pelkistys boraanin ja ammoniakin additiotuotteen avulla.

Trikloorietanolia muodostuu ihmiselimistössä muun muassa kloraalihydraatista, trikloorieteenistä, kloretaatista ja triklofoosista. Yhdistettä voidaan käyttää orgaanisen kemian synteeseissä sen esterien ja amidien valmistamiseen sekä fosforihappojohdannaisten ryhmien suojaamiseen valmistettaessa fosfaattiestereitä, joiden orgaaniset ryhmät ovat keskenään erilaisia. Tämä on erityisen käytettyä syntetisoitaessa nukleotidejä.

## Lähteet
Fairytale (Eneda Tarifan kappale)

**Fairytale** on albanialaisen laulajan Eneda Tarifan kappale, jolla hän edusti Albaniaa . Se julkaistiin 13. maaliskuuta 2016. Kappaleen on säveltänyt ja sanoittanut Olsa Toqi.

Kappale kilpaili Eurovision laulukilpailun toisessa semifinaalissa, jossa se sai 45 pistettä, jäi sijalle 16 eikä päässyt finaaliin.

## Lähteet
Lessay

**Lessay** on kunta Ranskassa Manchen departementissa Normandian alueella. Se sijaitsee Ayjoen varrella Englannin kanaalin rannikolla. Kunnan tärkein nähtävyys on sen 1000-luvulta peräisin oleva luostari *Abbaye Sainte-Trinité de Lessay*. Luostari tuhoutui täysin toisessa maailmansodassa, mutta se on täysin entisöity. Kesäisin luostarissa järjestetään klassisen musiikin festivaali *Les Heures Musicales de l’Abbaye de Lessay*.

## Kuntaliitokset
1. tammikuuta 2016 *Angoville-sur-Ay*n kunta yhdistyi Lessayn kuntaan.

## Aiheesta muualla

*Les Heures Musicales de l’Abbaye de Lessay

## Lähteet
Hjalmar Grahn

**Georg Hjalmar Grahn** (20. heinäkuuta 1882 Kotka – 26. helmikuuta 1949 Tukholma) oli suomalainen myöhemmin Ruotsiin siirtynyt taidemaalari.

Grahn opiskeli Suomen Taideyhdistyksen piirustuskoulussa vuosina 1903–1904. Hän osallistui Suomen Taiteilijain näyttelyihin vuosina 1909, 1910, 1915 ja 1916. Grahn muutti vuonna 1917 Ruotsiin ja hänestä tuli Ruotsin kansalainen vuonna 1924.

## Teoksia
* *Liedennurkka, asetelma* : öljymaalaus. 1922
* *Piippua polttava mies* : öljymaalaus. 1922
* *Vid Hammarbyleden* : öljymaalaus.
* *Stilleben* : öljymaalaus. 1923
* *Krysanteemit* : öljymaalaus. 1930-luvulla
* *I väntrummet* : öljymaalaus. 1937
* *Skånsk yngling* : öljymaalaus. 1941
* *Utsikt från Bastu* : öljymaalaus.
* *Stockholmsmotiv* : öljymaalaus.

## Lähteet

## Aiheesta muualla
* Suomalaisen kuvataiteen bibliografia : Hjalmar Grahn
Rieselin luku

Lukuteoriassa **Rieselin luku** on sellainen pariton luonnollinen luku *k*, että kaikki luvut muotoa k 2^n - 1 ovat yhdistettyjä lukuja, kun *n* on mikä tahansa luonnollinen luku. Toisin sanoen joukon
\left\{\, k 2^n - 1:n\in\mathbb {N}\,\right\} 
kaikki alkiot ovat yhdistettyjä lukuja.

Vuonna 1956 Hans Riesel todisti, että luvulla 509203 on tämä ominaisuus. Hän todisti myös, että sama ominaisuus on luvuilla 509203 + 11184810*m* (kaikilla luonnollisilla luvuilla *m*). Tästä seuraa, että Rieselin lukuja on äärettömän monta.

Jos luku on sekä Rieselin luku että Sierpinskin luku, niin sitä sanotaan Brierin luvuksi.

## Kirjallisuutta
* Riesel Hans (1956) "Några stora primtal" . Elementa 39: 258–260
Alvar Kangasmaa

**Alvar Edvard (Aapo) Kangasmaa** (ent. *Hedman*, 22. heinäkuuta 1883 Lahti – 27. heinäkuuta 1951 Helsinki) oli suomalainen taidemaalari.

Kangasmaan vanhemmat olivat asemapäällikkö Frans Johan Hedman (1827–1885) ja Amanda Margareta Stenij (1855–1943). Hän opiskeli Taideteollisessa keskuskoulussa vuonna 1900, Suomen Taideyhdistyksen piirustuskoulussa vuosina 1900–1901 ja Helsingin yliopiston piirustussalissa. Hän osallistui Suomen Taiteilijain näyttelyihin vuosina 1923, 1926 ja 1931. Kangasmaa toimi piirtäjänä ja kuvittajana.

## Teoksia
* *Willinge Kristallviken* : öljymaalaus.
* *Pihlajasaari* : öljymaalaus.

## Lähteet

## Aiheesta muualla
* Suomalaisen kuvataiteen bibliografia : Alvar Kangasmaa
* Alvar Kangasmaan piirustusluettelo Päivälehden arkistossa
Eino Heljo

**Eino Herman Heljo** (25. marraskuuta 1884 Hämeenkyrö – 16. toukokuuta 1959) oli suomalainen taidemaalari.

Heljo opiskeli Suomen Taideyhdistyksen piirustuskoulussa vuosina 1905–1908 ja Pariisissa Académie Colarossissa 1913. Heljo täydensi myöhemmin opintojaan vielä Tanskassa. Hän osallistui Suomen Taiteilijain näyttelyihin vuosina 1915 ja 1916. Vuonna 1923 Heljolla oli näyttely Stenmanin taidesalongissa Helsingissä ja sitä ennen näyttely Tampereella. Heljolla oli ateljee Hämeenkyrössä.

## Lähteet

## Aiheesta muualla
* Suomalaisen kuvataiteen bibliografia : Eino Heljo
Ghost (Jamie-Leen kappale)

**Ghost** () on saksalaislaulaja Jamie-Leen kappale, jolla hän edusti Saksaa . Se julkaistiin 13. maaliskuuta 2016. Kappaleen on säveltänyt Anna Leyne, Thomas Burchia ja Conrad Hensel ja sanoittanut Anna Leyne.

Kappale kilpaili Eurovision laulukilpailun finaalissa, jossa se sai 11 pistettä, ja jäi viimeiselle sijalle.

## Lähteet
You’re Not Alone (kappale)

**You’re Not Alone** () on englantilaislaulajien Joen ja Jaken kappale, jolla he edustivat Isoa-Britanniaa . Se julkaistiin 14. maaliskuuta 2016. Kappaleen ovat säveltäneet ja sanoittaneet Matt Schwartz, Justin J Benson ja S. Kanes.

Kappale kilpaili Eurovision laulukilpailun finaalissa, jossa se sai 62 pistettä, ja jäi sijalle 24.

## Lähteet
Evert Kaukonen

**Evert Kaukonen** (20. joulukuuta 1900 Uuras – 20. joulukuuta 1971) oli suomalainen taidemaalari.

Kaukonen osallistui Suomen Kuvataidejärjestöjen Liiton näyttelyihin vuosina 1955, 1956, 1958, 1959, 1962 ja 1963. Hänen töitään oli näytteillä ulkomailla Leningradissa 1965, Marseillessa 1967 sekä Bergenissä, Oslossa ja Tanskassa 1968.

## Teoksia
* *Peltomaisema* : öljymaalaus. 1956

## Lähteet

## Aiheesta muualla
* Suomalaisen kuvataiteen bibliografia : Evert Kaukonen
Agano-luokka

**Agano-luokka** () oli Keisarillisen Japanin laivaston neljän kevyen risteilijän muodostama alusluokka, jonka alukset oli nimetty jokien mukaan. Luokan alukset osallistuivat useisiin sotatoimiin toisessa maailmansodassa.

## Alukset

## Lähteet
*
*

### Viitteet

## Aiheesta muualla
Alma Juden

**Alma Charlotta Juden** (21. tammikuuta 1854 Porvoo – 21. huhtikuuta 1914) oli suomalainen taidemaalari.

Juden opiskeli yksityisesti Johan Knutsonin, Sofie Nordströmin, Adolf von Beckerin, Berndt Lindholmin ja Hjalmar Munsterhjelmin johdolla ja lisäksi hän opiskeli kahden vuoden ajan Pariisissa Académie Julianissa. Juden osallistui Suomen Taiteilijain näyttelyihin vuosina 1895, 1896, 1897, 1898, 1899, 1901 ja 1902.

## Teoksia
* *Järvimaisema* : öljymaalaus.
* *Syksyä ilmassa* : öljymaalaus.
* *Kesä* : öljymaalaus.

## Lähteet

## Aiheesta muualla
* Suomalaisen kuvataiteen bibliografia : Alma Juden